### | | | | --- | --- | | | | | --- | | **Byråd** 20. marts 2018 Sagsnr. 710-2018-4037 Dok.nr. 710-2018-59722 Sagsbehandler DPJBOJ | | 37.                 Godkendelse af huslejestigning i forbindelse med renoveringsarbejder - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Almenboligloven og ”bekendtgørelse om drift af almene boliger m.v.” |

###

**SAGENS INDHOLD**

Byrådet skal i denne sag godkende en huslejestigning i
Midtjysk Boligselskab afdeling 23 i Hammel som følge af renoveringsarbejder.

Midtjysk Boligselskab afdeling 23 på [adresse] i Hammel
består af 20 almene familieboliger fra 1970. Der er planlagt udskiftning af tag
samt efterisolering af lofter. I den forbindelse har boligorganisationen
fremsendt ansøgning om kommunal godkendelse af lejeforhøjelse på 11,54 % samt
låneoptagelse uden kommunal garanti.

Med henvisning til ”bekendtgørelse om drift af almene
boliger m.v.” § 79 stk. 4 samt § 119 stk. 6 skal [adresse] godkende
lejeforhøjelser som følge af forbedrings- og/eller renoveringsarbejder, når
lejeforhøjelsen inden for et regnskabsår overstiger 5 %. Job og Økonomi er
ifølge kompetencefordelingsplanen for Favrskov Kommune bemyndiget til at
godkende lejeforhøjelser til og med 10 % af årslejen. Den ansøgte
lejeforhøjelse er over 10 %, hvorfor den skal godkendes af Byrådet.

Job og Økonomi er ifølge kompetencefordelingsplanen for
Favrskov Kommune bemyndiget til at godkende låneoptagelse uden kommunal
garanti, hvorfor Byrådet ikke skal tage stilling til denne del af ansøgningen
fra Midtjysk Boligselskab.

**VURDERING**

Beboerne i afdelingen besluttede på ordinært afdelingsmøde
11. september 2017 udskiftning af tagbelægning og efterisolering af lofter
finansieret med realkreditlån og huslejestigning som følge heraf.
Organisationsbestyrelsen godkendte ligeledes projektet på ordinært bestyrelsesmøde
9. oktober 2017.

Efter licitation blev der afholdt ekstraordinært
afdelingsmøde 30. januar 2018, hvor det endelige anlægsbudget og den heraf
følgende huslejestigning blev enstemmigt vedtaget.

Finansieringen af renoveringsprojektet sker ved, at
boligselskabet optager et 30-årigt realkreditlån på 2.184.475 kr., hvor den
årlige ydelse forventes at ligge på 120.146 kr. Konsekvenserne heraf er en
huslejestigning på 11,54 % svarende til en gennemsnitlig huslejestigning på 501
kr. pr. bolig pr. måned.

Afdelingen har i dag en årlig husleje på 693 kr. pr. m2,og vil som følge af renoveringen få en årlig husleje på 772 kr. pr. m2,
hvilket er lidt under det gennemsnitlige niveau for en familiebolig i [adresse]
Kommune.

Job og Økonomi anbefaler, at huslejestigningen godkendes.

**ØKONOMI**

Der er tale om et lån uden kommunal garanti, som derfor ikke
direkte påvirker Favrskov Kommunes økonomi. Indirekte vil Favrskov Kommune i
nogle tilfælde komme til at betale mere i boligstøtte på grund af huslejestigningen.

**INDSTILLING**

Direktøren for Job og Økonomi indstiller til byrådet:

1.    At huslejestigningen
på 11,54 % som følge af renoveringsarbejder godkendes.

**BESLUTNING**

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Kommuneansøgning fra Midtjysk Boligselskab | 710-2018-22881 |